Magistriväitekirja hindamiskriteeriumid

Kõik kriteeriumid võtavad arvesse õppekavas fikseeritud magistritöö mahtu (nii EAP kui ka lehekülgede arvestuses). Võrreldes bakalaureusetööga eeldatakse magistritöölt suuremat rõhuasetust tööle algallikatega ja korrektsele vormistusele. Kriteeriumid ei tule hindamisel arvesse võrdse kaaluga, kuid vajalik on vähemalt minimaalse positiivse tulemise saavutamine igas kategoorias. Hindamisel saab tehtud töö mahu hindamisel arvesse võtta kasutatud allikmaterjali paleograafilist ja keelelist keerukust.

|  |  |  |  |  |  |  |
| --- | --- | --- | --- | --- | --- | --- |
|  | **A** | **B** | **C** | **D** | **E** | **F** |
| **Uurimisülesanne** | Autor on püstitanud ja selgelt sõnastanud ajalooteadusliku uurimisprobleemi. Uurimisülesanne lähtub uurimisseisust ja on valitud viisil, mis võimaldab selle lahendamist etteantud sisuliste nõuete ja mahu piirides ning valitud allikaid kasutades. Töö tulemused annavad põhjendatud, uurimisseisu kontekstis esitatud vastused püstitatud uurimisülesandele. | Autor on püstitanud ja selgelt sõnastanud ajalooteadusliku uurimisprobleemi. Uurimisülesanne lähtub uurimisseisust ja on valitud viisil, mis võimaldab selle lahendamist etteantud sisuliste nõuete ja mahu piirides ning valitud allikaid kasutades. Töö tulemused annavad vastused püstitatud uurimisülesandele, kuid nende seos uurimisseisuga ei ole läbivalt selgelt esile toodud. | Autor on püstitanud ajalooteadusliku uurimisprobleemi, kuid selle seos uurimisseisuga ei ole selgelt esile toodud. Uurimisülesanne on valitud viisil, mis võimaldab selle lahendamist etteantud sisuliste nõuete ja mahu piirides. Töö tulemused annavad vastused püstitatud uurimisülesandele, kuid nende seos uurimisseisuga ei ole läbivalt selgelt esile toodud. | Autor on püstitanud ajalooteadusliku uurimisprobleemi, kuid see ei lähtu esitatud uurimisseisust. Uurimisülesanne on valitud viisil, mis võimaldab selle lahendamist etteantud sisuliste nõuete ja mahu piirides. Töö tulemused annavad vastused püstitatud uurimisülesandele, kuid lahendusi ei ole asetatud teemakohasesse teaduslikku konteksti. | Autor on püstitanud ajalooteadusliku uurimisprobleemi, kuid see ei lähtu uurimisseisust või on sõnastatud ebaselgelt. Uurimisülesanne on valitud viisil, mis ei võimalda täiel määral selle lahendamist etteantud sisuliste nõuete ja mahu piirides. Töö tulemused annavad osaliselt vastused püstitatud uurimisülesandele ning neid ei ole esitatud teemakohases teaduslikus kontekstis. | Uurimisprobleemi püstitus ei ole teaduslik või ei ole lahendatav etteantud mahu ja nõuete piirides. Töö tulemused ei vasta püstitatud uurimisülesandele. |
| **Allikate valik** | Kasutatud allikad on uurimisülesande lahendamiseks sisult ja mahult representatiivsed. Autor on põhjendanud allikate valikut ning selgitanud nende provenientsi töö jaoks olulisi aspekte. Vajadusel on selgitatud töös kasutatud allikakriitika põhimõtteid. Allikapublikatsioonide kasutamisel on kirjeldatud nende koostamise ja publitseerimise põhimõtteid ja selgitatud nende mõju töö sisule. Käibesse on toodud uurimisküsimuse seisukohalt uusi allikaid või on allikaid uudsel viisil interpreteeritud. | Kasutatud allikad on uurimisülesande lahendamiseks sisult ja mahult representatiivsed. Autor on põhjendanud ja selgitanud allikate valikut. Vajadusel on selgitatud töös kasutatud allikakriitika põhimõtteid. Allikapublikatsioonide kasutamisel on kirjeldatud nende koostamise ja publitseerimise põhimõtteid. Käibesse on toodud uurimisküsimuse seisukohalt uusi allikaid või on allikaid uudsel viisil interpreteeritud. | Kasutatud allikad on uurimisülesande lahendamiseks sisult sobivad, kuid mahult mitte täielikult representatiivsed. Autor on allikate valikut kirjeldanud, kuid sisuliselt mitte ammendavalt põhjendanud. Allikapublikatsioonide kasutamisel on kirjeldatud nende koostamise ja publitseerimise põhimõtteid. | Kasutatud allikad on uurimisülesande lahendamiseks sisult sobivad, kuid mahult mitte representatiivsed. Autor on allikate valikut kirjeldanud, kuid sisuliselt mitte ammendavalt põhjendanud. | Kasutatud allikad on uurimisülesande lahendamiseks sisult sobivad, kuid mahult mitte representatiivsed. Autor on allikate valikut kirjeldanud, kuid ei ole seda sisuliselt põhjendanud. | Kasutatud allikad ei ole kas sisult representatiivsed või ei piisa nende mahust uurimisküsimustele vastamiseks. Autor ei ole allikaid iseloomustanud ega kirjeldanud. |
| **Sekundaarkirjandus** | Kasutatud sekundaarkirjandus veenab, et autor valdab teemakohast uurimisseisu. Autor on osanud leida ja kasutada nii teema uurimiseks relevantseid ja keskseid käsitlusi kui ka teema laiemat konteksti avavat sekundaarkirjandust. Selgitatud on põhiliste kasutatud käsitluste historiograafilist konteksti. | Kasutatud sekundaarkirjandus veenab, et autor valdab teemakohast uurimisseisu. Autor on osanud leida ja kasutada nii teema uurimiseks relevantseid ja keskseid käsitlusi kui ka teema laiemat konteksti avavat sekundaarkirjandust. Selgitatud on põhiliste kasutatud käsitluste historiograafilist konteksti. | Kasutatud sekundaarkirjandus veenab, et autor valdab teemakohast uurimisseisu. Autor on osanud leida ja kasutada teema uurimiseks relevantseid ja sisuliselt keskseid käsitlusi, kuid teema laiemat konteksti avavat sekundaarkirjandust on kasutatud ebapiisavas mahus. Põhiliste kasutatud käsitluste historiograafilist konteksti on selgitatud ebapiisavalt. | Kasutatud sekundaarkirjandus veenab, et autor valdab teemakohase uurimisseisu põhilisi aspekte. Autor on osanud leida ja kasutada teema uurimiseks relevantseid uurimusi, kuid ei ole kasutanud mitmeid tema töö jaoks olulisi keskseid käsitlusi. Teema laiemat konteksti avavat sekundaarkirjandust on kasutatud ebapiisavas mahus. | Autor on tuttav mõningate teemakohaste kesksete käsitlustega, kuid ei valda täiel määral uurimisseisu. Teema laiemat konteksti avavat sekundaarkirjandust on kasutatud ebapiisavas mahus. Puudjääkidest hoolimata valdab autor uurimisseisu sellisel määral, et suudab minimaalsel vajalikul tasemel püstitatud uurimisülesande lahendada. | Autor ei ole osanud leida või kasutada teema uurimiseks relevantseid ja sisuliselt keskseid käsitlusi. Teema laiemat konteksti avavat sekundaarkirjandust ei ole kasutatud. |
| **Meetod ja analüüs** | Uurimisprobleemi lahendamisel kasutatud meetod on teaduslik, seda on selgitatud ja põhjendatud. Allikaid ja sekundaarkirjandust on kasutatud kriitiliselt ning teaduslikult tõlgendatud; allikapõhine teave on esitatud arvestades selle ajalist ja sisulist konteksti. Järelduste esitamisel ja põhjendamisel on läbivalt tuginetud uurimisseisule ja allikatest või sekundaarkirjandusest pärinevale teabele. Järeldused on originaalsed ja annavad uurimisseisu kontekstis vastuse püstitatud uurimisülesandele. | Uurimisprobleemi lahendamisel kasutatud meetod on teaduslik, seda on selgitatud ja põhjendatud. Allikaid ja sekundaarkirjandust on kasutatud kriitiliselt ning teaduslikult tõlgendatud; allikapõhine teave on esitatud arvestades selle ajalist ja sisulist konteksti. Järelduste esitamisel ja põhjendamisel on läbivalt tuginetud uurimisseisule ja allikatest või sekundaarkirjandusest pärinevale teabele. Järeldused on originaalsed ja annavad uurimisseisu kontekstis vastuse püstitatud uurimisülesandele. | Uurimisprobleemi lahendamisel kasutatud meetod on teaduslik, kuid selle valikut ei ole põhjendatud. Allikaid ja sekundaarkirjandust on kasutatud kriitiliselt ning teaduslikult tõlgendatud; allikapõhine teave on esitatud arvestades selle ajalist ja sisulist konteksti. Järelduste esitamisel ja põhjendamisel on küll läbivalt tuginetud allikatest või sekundaarkirjandusest pärinevale teabele, kuid seejuures ei ole alati arvestatud uurimisseisu. Järeldused on originaalsed ja annavad vastuse püstitatud uurimisülesandele. | Uurimisprobleemi lahendamisel kasutatud meetod on teaduslik, kuid selle valikut ei ole põhjendatud. Allikate ja sekundaarkirjanduse kasutamine ei ole läbivalt kriitiline. Allikapõhine teave on esitatud arvestades selle ajalist ja sisulist konteksti. Järelduste esitamisel ja põhjendamisel on küll läbivalt tuginetud allikatest või sekundaarkirjandusest pärinevale teabele, kuid seejuures ei ole alati arvestatud uurimisseisu. Järeldused on originaalsed ja annavad osaliselt vastuse püstitatud uurimisülesandele. | Uurimisprobleemi lahendamisel kasutatud meetod on teaduslik, kuid selle valikut ei ole põhjendatud. Allikate ja sekundaarkirjanduse kasutamine ei ole läbivalt kriitiline. Allikapõhise teabe esitamisel ei ole läbivalt arvestatud selle ajalist ja sisulist konteksti ja uurimisseisu. Töö on kirjeldav. | Uurimisprobleemi lahendamisel kasutatud meetod ei ole teaduslik. Autor ei oska esitada allikapõhist, teaduslikul tõlgendusel põhinevat teavet. Järelduste esitamisel ei ole tuginetud relevantsetest allikatest ja teaduskirjandusest pärinevale teabele. Allikaid ja sekundaarkirjandust on kasutatud ebakriitiliselt. Järeldused ei anna esitatud uurimisprobleemile vastust. |
| **Struktuur** | Töö struktuur lähtub uurimisküsimuste püstitusest ja toetab nendele vastuste leidmist. Peatükid ja alapeatükid on sisuliselt loogilises järgnevuses, vajadusel on töö ülesehitust põhjendatud. | Töö struktuur lähtub uurimisküsimuste püstitusest ja toetab nendele vastuste leidmist. Peatükid ja alapeatükid on sisuliselt loogilises järgnevuses, vajadusel on töö ülesehitust põhjendatud. | Töö peatükid ja alapeatükid on loogilises järgnevuses ja lähtuvad uurimisküsimuse püstitusest. | Töö peatükid ja alapeatükid lähtuvad uurimisküsimuste püstitusest, kuid ei ole alati loogilises järgnevuses. | Töö peatükid ja alapeatükid lähtuvad uurimisküsimuste püstitusest, kuid ei ole alati loogilises järgnevuses. | Töö struktuur ei lähtu uurimisküsimustest. Töö osade järjestus on juhuslik. |
| **Viitamine** | Allikatest ja sekundaarkirjandusest pärinev teave on esitatud sisuliselt täpselt ja sellele on läbivalt korrektselt viidatud. Argumentide ja tulemuste esitamise viis ja vorm (refereerimine, parafraseerimine, tsiteerimine) on läbivalt korrektne, ei esine toortõlget. Tsiteerimist on kasutatud motiveeritud mahus, algteksti mõtet moonutamata. | Allikatest ja sekundaarkirjandusest pärinev teave on esitatud sisuliselt täpselt ja sellele on korrektselt viidatud. Argumentide ja tulemuste esitamise viis ja vorm (refereerimine, parafraseerimine, tsiteerimine) on korrektne, ei esine toortõlget. Tsiteerimist on kasutatud motiveeritud mahus, algteksti mõtet moonutamata. | Allikatest ja sekundaarkirjandusest pärinev teave on esitatud sisuliselt täpselt ja sellele on korrektselt viidatud, kuid üksikutes kohtades esineb toortõlget. Argumentide ja tulemuste esitamise viis ja vorm (refereerimine, parafraseerimine, tsiteerimine) on korrektne. Tsiteerimist on kasutatud motiveeritud mahus, algteksti mõtet moonutamata. | Allikatest ja sekundaarkirjandusest pärinev teave on esitatud sisuliselt täpselt ja sellele on korrektselt viidatud. Töös esineb vähesel määral toortõlget. Üksikutes kirjakohtades pole ebaõnnestunud sõnastuse tõttu võimalik eristada autori arvamust sekundaarkirjanduses esitatud seisukohtadest. Tsiteerimist on kasutatud motiveeritud mahus. | Allikatest ja sekundaarkirjandusest pärinev teave on, üksikud erandid välja arvatud, esitatud sisuliselt täpselt ja sellele on korrektselt viidatud. Töös esineb toortõlget. Mõningates kirjakohtades ei ole ebaõnnestunud sõnastuse tõttu võimalik eristada autori arvamust sekundaarkirjanduses või esitatud seisukohtadest. | Allikatest ja sekundaarkirjandusest pärinev teave on esitatud sisuliste eksimustega. Allikate ja sekundaarkirjanduse mõtet on edasi antud moonutatult. Paljudes kirjakohtades pole võimalik eristada autori arvamust sekundaarkirjanduses esitatud seisukohtadest. |
| **Kokkuvõte** | Kokkuvõtvas peatükis on esitatud uurimisprobleemile vastavad põhijäreldused. Võimalusel on püstitatud järgmised, selle töö tulemustest lähtuvad uurimisülesanded. | Kokkuvõtvas peatükis on esitatud uurimisprobleemile vastavad põhijäreldused. | Kokkuvõtvas peatükis on esitatud uurimisprobleemile vastavad põhijäreldused. | Kokkuvõtvas peatükis on esitatud mõningad uurimisprobleemile vastavad põhijäreldused. | Kokkuvõtvas peatükis on esitatud uuesti töös juba esitatud infot, kuid põhijäreldused on puudu või need on üldsõnalised ega tulene täiel määral töös esitatud materjalist ja analüüsist. | Uurimisprobleemile vastavad põhijäreldused on puudu või ei tulene töös esitatud materjalist ja analüüsist. |
| **Resümee** | Resümees on antud keeleliselt korrektne, ettenähtud mahus ja piisav ülevaade töö sisust, struktuurist ja tulemustest. Võõrkeelne terminoloogia on korrektne. | Resümees on antud keeleliselt korrektne, ettenähtud mahus ja piisav ülevaade töö sisust, struktuurist ja tulemustest. Võõrkeelne terminoloogia on korrektne. | Resümees on antud ettenähtud mahus ja piisav ülevaade töö sisust, struktuurist ja tulemustest. Esineb üksikuid keelevigu, kuid võõrkeelne terminoloogia on korrektne. | Resümees on antud ülevaade töö sisust, struktuurist ja tulemustest, kuid see ei ole igas nõutud aspektis ammendav. Esineb üksikuid keelevigu, sealhulgas võõrkeelse terminoloogia kasutuses. | Resümees on antud ülevaade töö sisust, struktuurist ja tulemustest, kuid see ei ole igas nõutud aspektis ammendav. Esineb keelevigu, sealhulgas võõrkeelse terminoloogia kasutuses. | Resümee ei vasta ettenähtud mahule või ei anna töö sisust ja struktuurist piisavat ülevaadet. Tekst on keeleliselt läbivalt ebakorrektne. |
| **Bibliograafialoend** | Bibliograafialoendis on eristatud allikad (sealhulgas eraldi arhiivi- ja publitseeritud allikad), sekundaarkirjandus ning perioodika. Bibliokirjed on vormistatud läbivalt ühel viisil ja korrektselt. | Bibliograafialoendis on eristatud allikad (sealhulgas eraldi arhiivi- ja publitseeritud allikad), sekundaarkirjandus ning perioodika. Üksikute bibliokirjete vormistus on ebakorrektne. | Bibliograafialoendis on eristatud allikad (sealhulgas eraldi arhiivi- ja publitseeritud allikad), sekundaarkirjandus ning perioodika. Bibliokirjete vormistus on ebaühtlane. | Bibliograafialoendis on eristatud allikad (sealhulgas eraldi arhiivi- ja publitseeritud allikad), sekundaarkirjandus ning perioodika. Bibliokirjetes esineb vigu ja nende vormistus on ebaühtlane. | Bibliograafialoendis ei ole eristatud allikaid ja sekundaarkirjandust. Bibliokirjetes esineb vigu ja nende vormistus on ebaühtlane. | Bibliograafialoendis ei ole eristatud allikaid ja sekundaarkirjandust või on esitatud töös kasutust mitte leidnud materjale. Bibliokirjetes esineb vigu. |
| **Sõnastus** | Keelekasutus on läbivalt korrektne, akadeemilise teadusteksti tavadele vastav. Infot on edastatud neutraalselt ja emotsionaalselt vaoshoitult, puuduvad üldsõnalised või põhjendamatud üldistused ja hinnangud. Autor valdab erialast oskussõnavara ja oskab seda korrektselt kasutada, eristades seejuures allikaterminoloogiat teaduslikust erialasõnavarast. | Keelekasutus on läbivalt korrektne, akadeemilise teadusteksti tavadele vastav. Esineb üksikuid grammatilisi eksimusi, kuid need ei ole sedavõrd suured, et takistasid autori mõttekäigu jälgimist. Infot on edastatud neutraalselt ja emotsionaalselt vaoshoitult, puuduvad üldsõnalised või põhjendamatud üldistused ja hinnangud. Autor valdab erialast oskussõnavara ja oskab seda korrektselt kasutada, eristades seejuures allikaterminoloogiat teaduslikust erialasõnavarast. | Keelekasutus on valdavalt korrektne, esineb ebaolulisi hälbimisi kirjakeele reeglitest. Infot on edastatud neutraalselt ja emotsionaalselt vaoshoitult. Üksikute eranditega on hoidutud üldsõnalistest ning põhjendamatutest üldistusest ja hinnangutest. Esineb kõnekeelseid väljendeid. Autor valdab erialast oskussõnavara, kuid esineb üksikuid eksimusi selle kasutamisel. Eristatud on allikaterminoloogiat ja teaduslikku erialasõnavara. | Keelekasutus on valdavalt korrektne, esineb ebaolulisi hälbimisi kirjakeele reeglitest. Infot on edastatud neutraalselt. Üksikute eranditega on hoidutud üldsõnalistest ning põhjendamatutest üldistusest ja hinnangutest. Esineb kõnekeelseid väljendeid. Autor valdab erialast oskussõnavara, kuid esineb eksimusi selle kasutamisel. Eristatud on allikaterminoloogiat ja teaduslikku erialasõnavara. | Keelekasutus on valdavalt korrektne, esineb üksikuid olulisi hälbimisi kirjakeele reeglitest. Infot on põhiliselt edastatud neutraalselt ja emotsionaalselt vaoshoitult, kuigi esineb vähesel määral üldsõnalisi ning põhjendamatuid üldistusi ja hinnanguid. Autor valdab erialast oskussõnavara, kuid esineb eksimusi selle kasutamisel. | Töös esineb läbivalt vigast keelekasutust, mis raskendab töö sisu mõistmist. Töös esineb läbivalt kõnekeelseid keelendeid või üldsõnalisi ja põhjendamatuid üldistusi ning hinnanguid. Autor ei valda täiel määral erialast oskussõnavara. |
| **Vormistus** | Vormistus vastab täielikult nõuetele. Viiteaparaat on vormistatud läbivalt nõuetekohaselt ja korrektselt, viitekirjed on läbivalt vormistatud ühel viisil. | Vormistus vastab nõuetele. Esineb üksikuid eksimusi viitekirjete vormistamisel, kuid info päritolu on alati esitatud lugejale arusaadaval viisil. | Vormistus vastab suuremas osas nõuetele. Esineb eksimusi viitekirjete vormistamisel, kuid info päritolu on alati esitatud lugejale arusaadaval viisil. | Vormistus vastab suuremas osas nõuetele. Esineb eksimusi viitekirjete vormistamisel, kuid info päritolu on alati esitatud lugejale arusaadaval viisil. | Vormistus vastab suuremas osas nõuetele. Esineb eksimusi viitekirjete vormistamisel, kuid info päritolu on alati esitatud lugejale arusaadaval viisil. | Vormistus hälbib märkimisväärselt nõuetest. Viiteaparatuuri vigase vormistuse tõttu on info päritolu ebaselge. |
| **Originaalsus** | Töös ei esine plagiaati. | Töös ei esine plagiaati. | Töös ei esine plagiaati. | Töös ei esine plagiaati. | Töös ei esine plagiaati. | Töös esineb plagiaati. |
| **Suuline kaitsmine** | Suudab esitada etteantud aja raamides töö põhiseisukohad ja tulemused. Oskab pädevalt vastata küsimustele | Suudab esitada etteantud aja raamides töö põhiseisukohad ja tulemused. Oskab vastata küsimustele, kuid vastused ei ole alati piisavad. | Suudab esitada töö põhiseisukohad ja tulemused. Oskab vastata küsimustele, kuid vastused ei ole alati piisavad. | Suudab esitada mõningad töö põhiseisukohad ja tulemused. Oskab vastata küsimustele, kuid vastused ei ole alati piisavad. | Suudab esitada üksikud töö põhiseisukohad ja tulemused. Oskab vastata küsimustele, kuid vastused on ebapiisavad. | Ei suuda esitada töö põhiseisukohti või ületab tunduvalt ette nähtud ajaraami. Vastused küsimustele ei kinnita, et autor orienteerub täiel määral töö temaatikas ja valdab relevantset faktoloogiat. |